આજે સવારે ટ્વિટર પર એક અનોખી વાત વાંચી.. વર્ષોથી તબીબી પ્રેક્ટિસ કરતી એક મહિલા તબીબે શ્રેણીબદ્ધ ટ્વિટ્સમાં લખ્યું છે કે તેમણે પોતાની જુનીયર મુસ્લિમ યુવતીને ઓ.પી.ડીમાં સાથ આપવા માટે મંજૂરી આપી, એ બુરખો પહેરીને આવતી. જોતજોતામાં બધી જ બુરખાધારી સ્ત્રીઓ એની પાસે જવા લાગી, પેલી યુવતી નવી હતી, એનો અનુભવ નહીવત હતો છતાંય અનુભવી મહિલા તબીબને ઓળખતી સ્ત્રીઓ પણ એ બુરખાધારી પાસે જ જતી અને થોડાક જ દિવસોમાં એની ભૂલભરેલી દવાથી એક બાળકનું મૃત્યુ થઈ ગયું. લેડી ડૉક્ટર નોંધે છે કે હવે તેમણે પણ ભગવો સ્કાર્ફ રાખવાનું શરૂ કર્યું છે! આ કરુણતા કોને કહેવી? આજના સમયમાં પણ આ કેવી માનસિકતા? તો લગભગ આજથી દોઢ સદી પહેલાની પરિસ્થિતિ શું હશે?